
KRITISKE ANALYSER

Af økonom, cand. Scient. Adm. Henrik Herløv Lund,
kendt fra Den Alternative Velfærdskommission
www.henrikherloevlund.dk
herloevlund@mail.dk
Notat
SKÆV REFORMAFTALE MED V + K OM FØRTIDSPENSION OG FLEKSJOB RISIKERER YDERMERE AT KOSTE VELFÆRD OG FYRINGER.


Intro:
Mette Frederiksen gør nu klar til aftale med V + K om reform af førtidspension og fleksjob.  

Men prisen for endnu et forlig med V + K om en i forvejen skæv og borgerlig reform af førtidspension og fleksjob vil ydermere blive forringet velfærdsservice og yderligere kommunale fyringer.
Reformen i hovedsagen borgerlig.

Mette Frederiksens udspil til reform af førtidspension og fleksjob 
er i forvejen i store træk en kopi af VK s tidligere reformudspil. 
 

Forslaget om nedsat ydelse i udviklings-/ressourceforløb for svage unge under 40 år i stedet for førtidspension og forslaget om nedsat ydelse i fleksjob for alle andre end de lavestlønnede stammer således fra VK s udspil.

Dog har SRSF s forslag været garneret med lidt sukker i form af lidt flere penge til udviklingsforløb/ressourceforløb + et højere fleksydelse til medlemmer af A-kasse. 
 
I. Højere ydelse i fleksjob til A-kassemedlemmer taktisk forslag.
Forslaget om højere ydelse i fleksjob til A – kasse medlemmer indebar, at medlemmer af en A-kasse kunne få op til 98 % af maksimale dagpenge (ca. 200.000 kr årligt i 2012). Mens ikke medlemmer af kunne få et tilskud på op til 88 % af maksimale dagpenge (ca. 180.000 kr årligt i 2012).

Men forslaget må fra starten opfattes som først og fremmest taktisk betonet. 

Forslaget var et ”holdkæftbolsje”, som skulle sikre, at fagbevægelsen ikke opponerede mod reformens store forringelse af ydelsen til personer i ressourceforløb og af ydelsen for et flertal af fremtidige fleksjobbere. 
Forslaget skulle samtidig holde forbindelse til fagbevægelsen varm forslag på et tidspunkt, hvor regeringen inviterede fagbevægelsen til trepartsforhandlinger.

Nu kan forslaget droppes.
Men forslaget har været en torn i øjet på de borgerlige, fordi selvstændige hermed var henvist til lavere ydelse i fleksjob.  
Sålænge der var brug for at opretholde forslaget af hensyn til fagbevægelsen, blev det tilsigtede forlig med de borgerlige derfor udskudt.

Men da fagbevægelsen jo nu er ude af trepartsforhandlinger, mens de borgerlige til gengæld er med i skattereformen, kan Mette Frederiksen droppe forslaget, så den fra starten tilsigtede aftale med de borgerlige kan hives om bord. (Mette Frederiksen smed jo Enhedslisten ud af forhandlingerne).

Forslaget har således næppe nogensinde har været ment som andet end et paradeforslag. 
II. Borgerlige: Reformprovenu båndlægges 
Samtidig synes SRSF og Mette Frederiksen også at ville give Venstre og Konservative hånds og halsret over de 2 mia. kr. som reformen angiveligt skal indbringe ved at disse lægges i en særlig pulje. 
V og K kræver her, at provenuet fra reformen skal gå til den såkaldte globaliseringspulje, som Enhedslisten ikke er en del af.
Midler til velfærd skrumper yderligere.
Men hermed skrumper 2020 planens pulje til velfærd yderligere. 
Der var i planen for det første oprindeligt afsat en pulje på 6 mia. til vækst, beskæftigelse, uddannelse, velfærd mm.

Herudover var der for det andet også afsat 9 mia. kr til at øge realvæksten i det offentlige forbrug fra 0,6 % til 0,8 % i årligt gennemsnit frem til 2020 SAMT til sikre strukturel balance (dvs. til at gå i statskassen). 

Heraf går imidlertid de 8 mia. kr årligt til de offentlige finanser og kun 1 mia. kr årligt til at hæve det offentlige forbrug fra 0,6 årlig realvækst til 0,8 %, 

Figur: Reformbidrag og anvendelse i 2020. 

Samlet var således i 2020 planen afsat 6 mia. + 1 mia. kr  = 7 mia. kr. til velfærd i 2020 planen. 

Heraf skulle de 6 mia. kr årligt som beskrevet gå til ny velfærd og 1 mia. kr om året skulle gå til løft af de eksisterende velfærdsydelser.
Finansieringen af velfærdsløft forsvundet.
Men nu skrumper finansieringen af dette angivelige velfærdsløft mere og mere-

For det første skulle 4 mia. angiveligt komme fra trepartsforhandlinger, men er nu bortfaldet i og med at regeringen droppede disse efter at Metal havde sagt nej til at sløjfe hell
ig – eller feriedage. 
Endvidere har SRSF i stedet for til det oprindelige formål: velfærd brugt 3 mia. kr af de hertil afsatte midler i 2020 planen på skattelettelser efter krav fra V+K. 

Mens den angivelige merprovenu fra skattereformens postulerede forøgelse af arbejdsudbuddet allerede ER indregnet i 2020 plan, jf. foranstående figur.

Alt i alt mangler planen hermed 4 + 3 mia. kr = 7 mia. kr.

De 7 mia. kr til ny velfærd og til at hæve realvæksten i den eksisterende velfærd fra 0,6 % til 0,8 % er således allerede nu bortfaldet.

En realvækst i det offentlige forbrug på årligt i snit 0,8 % ville have svaret til godt 4 mia. kr årligt. Gennem aflysningen af trepartsforhandlingerne og de yderligere skatteindrømmelse til de borgerlige er dette formentlig skrumpet til 0,6 % årligt. Dvs. til omkring 3 mia. kr. årligt.

Båndlægning af reformprovenu betyder nu FÆRRE midler til velfærd. 

Opfylder regeringen nu de borgerliges krav om båndlægning af det angivelige provenu fra reformen af førtidspension og fleksjob (hvad alt tyder på) betyder det, at yderligere 2 mia. kr årlig fra 2020 planen IKKE kan bruges på velfærd.
Hermed er der i bedste tilfælde der ingen midler tilbage til at hæve det offentlige forbrug til velfærd fra 0,6 % til 0,8 % og i værste tilfælde må realvæksten i det offentlige forbrug yderligere med 2 mia. kr. årligt. 
Dvs. med mindre at regeringen finder yderligere midler til velfærd, risikeres at realvæksten i den eksisterende velfærd nedsættes fra omkring 3 mia. kr årlig til 1 – 2 mia. kr årligt.

Årligt realvækstkrav for at bevare velfærdens standard = 1 til 1,3 % årligt.

Men for at det offentlige forbrug kan opretholde uændret standard og kvalitet = samme antal offentlig ansatte pr bruger skal det offentlige forbrug ifølge finansministeriet årligt have en gns. realvækst på omkring 1 %.

Af denne stigning skyldes for det første, at selvom antallet af børn daler så stiger antallet af ældre stærkere i disse år. Fra 2010 til 2020 vil der være blevet omkring 200.000 flere ældre eller godt 20.000 flere pr år. Denne demografisk betingede udgiftsvækst udgør ifølge finansministeriet i disse år omkring 0,3 % årligt svarende til omkring 1,5 mia. kr. årligt.
  Videre vil der være behov for at opdatere velfærden i takt med velstandsudviklingen.
 Finansministeriet regner hertil med en årlig realvækst i det offentlige forbrug på 0,7 %. 

Endelig må der efter undertegnede vurdering også regnes med stigende behov på det sociale område. Selvom stigningstakten på det sociale område, til specialundervisning mm i de senere år er reduceret i de senere år, må der også frem over regnes med en vis årlig realvækst i det offentlige forbrug hertil. Med et forsigtigt skøn kræves en årlig realvækst i offentligt forbrug på omkring 0,3 % til stigende sociale behov.

Samlet skal det offentlige forbrug altså have en årlig realvækst på 1 til 1,3 % for at bevare uændret standard, service og kvalitet svarende til omkring 6 mia. kr. årligt. 

Årligt realvækstkrav for at bevare velfærdens standard = 1 til 1,3 % årligt.
Men ny tegner det altså til – hvis V+ K s krav om båndlæggelse af det angivelige provenu fra reformen af førtidspension og fleksjob opfyldes – at der ikke bliver 6 mia. kr årligt til stigning i de årlige udgifter til den eksisterende velfærd, men højst 2 mia. kr.

Altså med et forsigtigt skøn en manko på mindst 4 mia. kr.
Konsekvenser for offentlig beskæftigelse.
Med en årlig besparelse på omkring til 4 mia. kr i den eksisterende velfærd vil medføre nedlæggelse af stillinger i størrelsesordenen på 8- 10.000 stillinger pr. år.

Tabel: Besparelse i stillinger på eksisterende velfærdsservice som følge af ”Danmark i arbejde”.

	
	Besparelser – antal fuldtidsstillinger

	1. Pr år i gennemsnit
	8 - 10.000

	2. Akkumuleret for hele perioden 2014-2020
	Op til 55 - 70.000


I forvejen har skattereformen kostet mia. kr. til skattelettelser, som kunne have været brugt til velfærd.
Med mindre regeringen finder andre midler kan prisen for endnu et forlig med V + K om en i forvejen skæv og borgerlig reform af førtidspension og fleksjob således ydermere og ovenikøbet blive forringet velfærdsservice og nye offentlige fyringer.

HENVISNING:

Vederlagsfrit abonnement på nyhedsbrevene "KRITISKE ANALYSER" (om velfærd, økonomi og neoliberalisme) og "KRITISKE DISKUSSIONER" (om regering, politik og ikke borgerligt alternativ) kan tegnes ved at maile til herloevlund@mail.dk

Alle rapporter og artikler kan downloades på www.henrikherloevlund.dk under "Artikler og rapporter"

